Vila Solvay u Lukavcu
<s>Vila Solvay predstavlja najznačajnije dobro graditeljskog i kulturno-historijskog naslijeđa iz austrougarskog perioda na području općine Lukavac, Bosna i Hercegovina.</s><s>Izgrađena je 1911/12. godine kao zdravstvena ustanova, u blizini stare željezničke stanice.</s><s>Dolaskom Fritza Millera za direktora kompanije Bosanske tvornice sode Solvay dd.</s><s>Lukavac dvadesetih godina XX stoljeća, mijenja ulogu i postaje stambena vila, pa je poznata pod nazivom „Vila“ ili „Milerova vila“.</s><s>Proglašena je 2015. god. za nacionalni spomenik Bosne i Hercegovine.</s>

<s>Historija 
Do 1914. godine u vili je bila zdravstvenu ustanovu – „Fabrikspital“ ili „Werks Ambulatorium“, u narodu prozvanu „mala bolnica“ koja je bila opremljena najsavremenijim medicinskim sredstvima toga vremena.</s><s>Vodio ju je dr. Adolf Hempt, prvi ljekar u Lukavcu.</s><s>Za vrijeme Prvog svjetskog rata, u tom objektu smješten je stacionar za austrougarske vojnike.</s><s>Poslije sloma Austrougarske, dr. Hempt se vratio u Lukavac, gdje se ponovo našao na dužnosti glavnog ljekara, do 1922. god, kada se preselio u rodni Novi Sad.</s><s>Od kada je naimenovan za direktora fabrike 1926. godine, pa sve do oktobra 1943. godine, u vili je živio Fritz Müller, kao direktor fabrike.</s>

<s>Opis 
Tlocrtna osnova vile je pravougaonog oblika dimenzija 19,05 m x 13,80 m, spratnost objekta iznosi Sut+VP+M, a visina do sljemena četverovodnog krova iznosi 10,74 m. Ispred glavnog ulaza na sjeveru, kojeg predstavljaju dvokrilna vrata, dimenzija 1,63 m x 3,20 m nalazi se natkriveni trijem, dimenzija 4,97 m x 2,00 m, koji je sa dvorištem povezan vanjskim stepeništem širine 2,26 m. Fasade objekta nisu stilski strogo definirane, te je moguće raspoznati dekorativne elemente koji odražavaju estetiku secesije, ali i elemente historicističkog dekorativnog programa.</s>

<s>Reference</s>

<s>Vanjski linkovi 
 Zavod za zaštitu i korištenje kulturno-historijskog i prirodnog naslijeđa TK - Vila Solvay</s>

<s>Lukavac
Građevine u Lukavcu</s>

